**Ftesë për dërgim të ofertave për marrjen me qira të hapësirave për një zyrë të përbashkët për nevojat e Sekretariatit të Përbashkët Teknik për programin e BNK-së Kosovë - Maqedoni Veriore, Zyrën e Antenës për programin e BNK-së Mali i Zi - Kosovë dhe Zyrën e Antenës për programin e BNK-së Shqipëri – Kosovë**

Data e publikimit: 04 mars 2020

Ministria e Administrimit të Pushtetit Lokal fton kompanitë/agjensionet/individët e interesuar që të paraqesin ofertat e tyre për qiradhënie të hapësirave për një zyrë të përbashkëtpër nevojat e Sekretariatit të Përbashkët Teknik për programin e BNK-së Kosovë - Maqedoni Veriore, Zyrën e Antenës për programin e BNK-së Mali i Zi - Kosovë dhe Zyrën e Antenës për programin e BNK-së Shqipëri – Kosovëqë plotëson kriteret e mëposhtme:

* Sipërfaqe të përgjithshme deri në 120 m2 me hyrje të veçantë;
* Vendndodhja: qendra e Prishtinës;
* Tri dhoma të ndara për zyra;
* Një dhomë shtesë për sallë të takimeve/trajnimeve (për së paku 10 persona);
* Një toalet;
* Hapësirë parkingu për së paku një veturë;
* Zyrat duhet të jenë të lidhura me rrjetin e furnizimit me ujë, kanalizimit, furnizimit me energji elektrike dhe rrjetin që mundësojnë lidhjen me telefonin dhe shërbimet e internetit;
* Hapësirat shtesë për parkim janë të dëshirueshme;
* Secila hapësirë për zyrë (tri dhomat për zyra dhe dhoma për takime/trajnime) duhet të ketë dritare me ndriçim të mjaftueshëm natyror;
* Kërkohet që të ketë ngrohje dhe kondicioner të ajrit;
* Zyrat duhet të jenë të rinovuara dhe të gatshme për shfrytëzim pa pasur nevojë për ndërhyrje përveç gëlqesorjes së mureve që duhet të ofrohet/mbulohet nga qiradhënësi;

**Oferta juaj duhet të përfshijë:**

* Përshkrim të hollësishëm të hapësirave për zyrë;
* Pagesa mujore e qirasë që përfshin: shumën e qirasë, koston e shërbimeve publike (furnizimin me ujë, furnizimin me energji elektrike dhe mbeturinat) dhe tatimin në të ardhura nga qiraja (9%) i cili, në përputhje me legjislacionin në fuqi, do të mbulohet nga qiradhënësi;
* Fotografi të hapësirave për zyrë.
* Ofertat që nuk plotësojnë kriteret e lartpërmendura, nuk do të merren në konsideratë për vlerësim të mëtutjeshëm.

**Kriteret për përzgjedhjen e ofertave:**Oferta me çmim më të ulët që plotëson të gjitha kriteret e kërkuara.

**Shënim:**
Një kopje e vërtetimit të pronësisë duhet të ofrohet pas përzgjedhjes eventuale. Në rast se pronari nuk siguron vërtetimin e pronësisë, hapësirat e ofertuara për zyrë nuk do të merren më tej në konsideratë për qëllime kontraktuale.

Kohëzgjatja e kontratës do të jetë deri në 3 vjet, me mundësi vazhdimi.

Ofertat duhet të dorëzohen në një zarf në këtë adresë: Ndërtesa e re e Qeverisë (ish ndërtesa Rilindja), kati i 12-të, zyra nr. 1217 (nga ora 08:00 - 16:00) ose me e-mail në adresën elektronike shkelzen.hoxha@rks-gov.net më së voni deri më 13 mars 2020.